** แจ้งข่าวประชาสัมพันธ์**

**เทศบาลตำบลธารเกษม เปิดรับลงทะเบียนเบี้ยยังชีพผู้สูงอายุ ประจำปีงบประมาณ 2564**

 **ตั้งแต่เดือนตุลาคม ๒๕๖๒ - เดือนพฤศจิกายน ๒๕๖๒ ณ สำนักงาน เทศบาลตำบลธารเกษม จึงขอเชิญชวนให้ผู้สูงอายุที่มีอายุครบ ๖๐ ปีบริบูรณ์ ที่ยังไม่เคยลงทะเบียนขอรับเบี้ยยังชีพผู้สูงอายุ โดยมีคุณสมบัติ ดังนี้**

1. **มีสัญชาติไทย**
2. **มีภูมิลำเนาอยู่ในเขตเทศบาลตำบลธารเกษม**
3. **มีอายุ ๖๐ ปีบริบูรณ์ในปีงบประมาณ ๒๕๖๔ นับจนถึงวันที่ ๑ กันยายน ๒๕๖๔ (โดยเป็นผู้ที่เกิดก่อน ๒ กันยายน ๒๕๐๔) กรณีทะเบียนราษฎรไม่ปรากฏ วันที่ เดือน เกิดให้ถือว่าบุคคลนั้นเกิดวันที่ 1 มกราคม ของปีนั้น**
4. **ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปรกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษหรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ ตามระเบียบกระทรวงมหาดไทยว่าด้วยการจ่ายเงินเบี้ยความพิการให้คนพิการขององค์กรปกครองท้องถิ่น พ.ศ.2553 และตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.2548**

**เตรียมหลักฐานในการยื่นคำขอขึ้นทะเบียนรับเงินผู้สูงอายุ ดังนี้**

**1.บัตรประจำตัวประชาชน**

**2.ทะเบียนบ้าน**

**3.สมุดบัญชีเงินฝากธนาคาร ประเภทออมทรัพย์**

**4.หนังสือมอบอำนาจ (กรณีมอบอำนาจให้ผู้อื่นแจ้งลงทะเบียนแทน ต้องแนบสำเนาบัตรประชาชนและสำเนาทะเบียนบ้าน ทั้งผู้มอบอำนาจและผู้รับมอบอำนาจ ) อย่างละ 1 ฉบับ**

**มาลงทะเบียนเพื่อแสดงความจำนงขอรับเบี้ยยังชีพผู้สูงอายุได้ตั้งแต่เดือนตุลาคม ๒๕๖๒ - เดือนพฤศจิกายน ๒๕๖๒ ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐาน ตามที่ราชการกำหนด ณ ที่ทำการเทศบาลตำบลธารเกษม ระหว่างเวลา ๐๘.๓๐ - ๑๖.๓๐ น. (ในวันและเวลาราชการ) สอบถามรายละเอียดเพิ่มเติม ได้ที่ งานพัฒนาชุมชนเทศบาลตำบลธารเกษม โทร.036-263473**

**ขอบคุณค่ะ**